open-index/open-wikipedia-markdown huggingface dataset:
Արիանիտեսներ

**Արիանիտեսներ** (), միջնադարյան բյուզանդական ազնվական տոհմ։ Տոհմից ամենանշանավորը 11-րդ դարի սկզբին Բուլղարիայի ստրատեգոս-ավտոկրատոր Դավիթ Արիանիտեսն է։ Արիանիտեսները 13-րդ դարի վերջին և 14-րդ դարի սկզբին հայտնվում են Ալբանիայում, որտեղ տոհմը տվել է մի քանի նշանավոր կառավարիչներ (Արիանիտիներ)։

## Նշանավոր ներկայացուցիչներ
* Դավիթ Արիանիտես, Բուլղարիայի ստրատեգոս-ավտոկրատոր (1016-1027)
* Կոնստանդին Արիանիտես, մագիստրոս և Ադրիանապոլսի դուքս
* Կոնստանդին Կոմնենոս Արիանիտես (1457-1531), Ֆանոյի (Օթոնի կղզի) նահանգապետ
* Գևորգ Արիանիտես, Ալբանիայի իշխան (1434-1461)

## Ծանոթագրություններ

Կատեգորիա:Ալբանական ազնվական տոհմեր
Կատեգորիա:Արիանիտեսներ
Կատեգորիա:Արիանիտիներ
Կատեգորիա:Բյուզանդիայի տոհմեր
Ասք Վլադիմիրի իշխանների մասին

մինի|211x211փքս|Ռուսական ինքնակալության խորհրդանիշ հանդիսացող Մոնոմախի գդակը։
**«Ասք Վլադիմիրի իշխանների մասին»** (), 16-րդ դարի ռուսական գրական հուշարձան, որը մանրակրկտորեն ներկայացնում է Մոսկվայի մեծ իշխանության և ապա Ցարական Ռուսաստանի կողմից «Երրորդ Հռոմ»-ի կոչումի ստանձման պայմանական հիմքերը։ Ըստ ստեղծագործության սյուժեի՝ Մոսկովյան թագավորական ընտանիքը ոչ թե սերվում է Ռյուրիկից, այլև Պրուս անունով մի ազնվական իշխանից։ Ըստ ավանդության՝ Պրուսը եղել է Հռոմեական կայսրության տիրակալ Օգոստոս Օկտավիանոսի (վերջինս էլ մ․թ․ա․ 27 թվականին սկզբնավորել էր Հռոմի կայսերական վարչակարգը) եղբորորդին և վերջինիցս ստացել է հյուսիսային տարածքներում տնօրինելու իրավունքը։ Հետագայում նրա անվան հիմքի վրա առաջանում է գերմանական հողերի «սիրտը» հանդիսացող Պրուսիայի թագավորությունը, ով ստանձնում է Գերմանիայի վերամիավորումը։

Ստեղծագործությունում որոշ հատվածներ նվիրված են Կիևյան Ռուսիայի և Բյուզանդական կայսրության հարաբերություններին։ Ավանդության համաձայն, Մոնոմախի գդակը (ոսկյա նրբահյուս սրածայր գլխարկ՝ պսակված խաչով, սամույրով, թանկարժեք քարերով) ուղարկել է բյուզանդական կայսր Կոստանդին Մոնոմախն իր թոռանը՝ Կիևյան Ռուսիայի մեծ իշխան Վլադիմիր Մոնոմախին։ Մոնոմախի գդակով առաջին անգամ թագադրվել է ցար Իվան IV-ը (1547 թվական)․ սովորույթը պահպանվել է մինչև 1721 թվականը, երբ Մոնոմախի գդակը փոխարինվել է կայսերական թագով։ Ռուսական ինքնակալության խորհրդանիշ հանդիսացող ցարական թագը ներկայումս պահվում է Մոսկվայի Կրեմլի Զինապալատում։

«Ասք Վլադիմիրի իշխանների մասին»-ի հեղինակի անունը մեզ հայտնի չէ։ Որոշ հետազոտողներ ստեղծագործության հեղինակային իրավունքը վերագրում են թարգմանիչ և դիվանագետ Դմիտրի Գերասիմովին, որոշներն էլ հագիոգրաֆ Պախոմի Սերբին։ Գիտական որևէ հավաստիություն չունեցող մեկ այլ վարկածի համաձայն՝ 1500-ական թվականներին այն գրվել է Կիևի կառավարիչ (մետրոպոլիտան) Սպիրիդոնի կողմից։

## Տես նաև

* Երրորդ Հռոմ
* Մոնոմախի գդակ

## Ծանոթագրություններ

Կատեգորիա:Ռուսական գրականություն
Ռյուրիկ

**Ռյուրիկ** (հին սլավոներեն` Рюрикъ, ), համաձայն 12-րդ դարի «հին ռուսական տարեգրության»՝ վարյագ ծովագնաց, ով 982 թվականին զբաղեցրել է Ստարայա Լադոգան և Նովգորոդի շրջակայքում հիմնել Հոլմգարդ բնակավայրը։ Նրա գործը շարունակել է հին ռուսական պետականության հիմնադիր համարվող վարյագական ծագմամբ կիևյան իշխան Օլեգի գործը։ Ռյուրիկի օրոք Կիևյան Ռուսիայում հաստատվել է Ռյուրիկովիչների արքայատոհմի ժառանգական իշխանությունը (հարստությունը կոչվել է իր անունով)։

Ռյուրիկովիչները շարունակում են կառավարել ռուսական հողերում նաև հետագա հարյուրամյակներում՝ Մոսկվայի մեծ իշխանությունում և Ցարական Ռուսաստանում (մինչև 17-րդ դար)։ Ռյուրիկը մահանում է 879 թվականին Նովգորոդում և նրան հաջորդում է որդին՝ Իգոր Ռյուրիկովիչը։

## Կենսագրություն
Ռյուրիկի կյանքի և գործունեության վերաբերյալ մեզ հասած տեղեկությունները բավականին սակավ են, անավարտ և ոչ լիարժեք։ Դրանք գլխավորապես բովանդակված են 12-րդ դարի սկզբին Նեստորի կողմից գրված «հին ռուսական տարեգորության» մեջ։ Մասնավորապես վերջինս հիշատակված է հետևյալ կերպ․
Ըստ միևնույն սկզբնաղբյուրի՝ Ռյուրիկն ուներ ռուսական ծագում, թեպետ իր աշխատությունում վարյագներ անվան տակ վերջինս շատ հաճախ հիշատակում էր դանիացիներին, շվեդներին, անգլերին և գոթլանդացիներին։ Ռյուրիկի մյուս եղբայրները Սպիտակ լճի շրջակայքում հիմնում են Բելոզերսկ բնակավայրը։ Սակայն Մինեուսին և Տրուվորին վիճակված չէր երկար ապրել ռուսական հողերում և քաղաքի հիմնադրումից կարճ ժամանակ անց  նրանք մահանում են, իսկ Ռյուրիը շարունակում է ամրացնել իր վերահսկողության սահմանները։

Համաձայն Հիպատյան տարեգրության՝ 862-864 թվականների ընթացքում Ռյուրիկը Ստարայա Լադոգա բնակավայրը դարձնում է իր նստավայրը։ Հետագայում ոստանը տեղափոխվում է Նովգորոդ՝ նոր հիմնադրված բերդ։

Ռյուրիկը Կիևյան Ռուսիայում շարունակում է իշխանավարել մինչև իր մահը՝ 879 թվականը։ Ռյուրիկից հետո ժառանգական գիծը ընդհատվել է, քանի որ գահ է բարձրացել իշխանորդու՝ մանկահասակ Իգորի խնամակալ Օլեգ իշխանը։ Իգոր Ռյուրիկովիչից սկսած իշխանների իրավահաջորդությունը տեղի է ունենում ժառանգական կարգով։

## Տես նաև
* Վարյագներ
* Կիևյան Ռուսիա

## Ծանոթագրություններ

Կատեգորիա:Ազգային և էթնիկ առաջնորդման կոչումներ
Կատեգորիա:Կիևյան Ռուսիա
Կատեգորիա:Վարյագներ
Լեհաստանի խորհրդարան

**Լեհաստանի Հանրապետության խորհրդարան** (), երկպալատ օրենսդիր մարմին Լեհաստանի Հանրապետությունում։ Կազմված է վերին և ստորին պալատներից, որոնք համապատասխանաբար Սենատն ու Սեյմնն են։ Երկու անկախ պալատները տեղակայված են մայրաքաղաք Վարշավայում գտնվող Լեհաստանի ազգային սեյմի շենքում։

Լեհաստանի Սենատի և Սեյմի պատգամավորներն ընտրվում են չորս տարին մեկ տեղի ունեցող ընտրությունների միջոցով։ Ընդհանուր հաշվով Լեհաստանի խորհրդարանը բաղկացած է 560 անդամներից․ 460 պատգամավորներից և 100 սենատորներից։ Օրենքի ընդունման համար անհրաժեշտ է երկու պալատների համատեղ համաձայնությունը, թեպետ Սեյմը կարող է անտեսել Սենատի մերժումը։

Սեյմի խոսնակն իրավունք ունի հրավիրել երկու պալատների անդամների համատեղ, արտահերթ խորհրդարանական նիստ։ Խոսնակի գործառույթները հիմնականում կրում են արարողակարգային բնույթ, քանզի օրենսդրական հարթությունում խոսնակը պատգամավորների նկատմամբ չունի առավելություն։ Արտակարգ իրավիճակներում խորհրդարանը կարող է ստանձնել նաև լրացուցիչ լիազորություններ, օրինակ՝ ստանձնել նախագահի իմպիչմենտի գործընթացը և այլն։ Ներկայումս, Լեհաստանի Հանրապետությունում խորհրդարանական մեծամասնություն է կազմում *«Իրավունք և արդարադատություն»* կուսակցությունը (զբաղեցնում է Սեյմի 460 պատգամավորական մանդատներից 234-ը, Սենատի 100 մանդատներից 61-ը)։

## Ազգային ժողով
Լեհաստանի Հանրապետության երկու խորհրդարանական պալատների՝ Սեյմի և Սենատի միավորման արդյունքում ձևավորվում է Ազգային ժողովը։ Այն գլխավորում է Սեյմի խոսնակը (վերջինիս բացակայության պարագայում՝ Սենատի խոսնակը)։

1997 թվականին ընդունված Լեհաստանի Սահմանադրության համաձայն՝ Ազգային ժողովին վերապահված են հետևյալ իրավունքները․

* Լեհաստանի Հանրապետության նախագահի առողջական վիճակով պայմանավորված (անդամների կանոնադրական թվի առնվազն երկու երրորդի մեծամասնությամբ)՝ ճանաչել պետական կառավարման համակարգում վերջինիս աշխատանքային գործունեության անկարողությունը, իսկ սույն հիմնավորմամբ ինքնակամ հրաժարականի պարագայում՝ այն ճանաչել իրավաչափ։
* Օրենսդիրի առնվազն 140 անդամնի միջնորդության հիմքով նախագահի դեմ մեղադրանք ներկայացնել  Լեհաստանի պետական տրիբունալ՝ սահմանադրաիրավական կարգավիճակի չարաշահման կամ սահմանադրական կարգի տապալման հիմքով։
* Ընդունել սեփական ընթացակարգային կանոնները (ներքին կանոնակարգ)։

Լեհաստանի Հանրապետության Ազգային ժողովի սահմանադրական գործառույթների մեջ է մտնում․

* Նախագահի երդմնակալության ընդունումը
* Նախագահի անմիջական ուղերձի ընդունումը

## Տես նաև
* Լեհաստանի Հանրապետության Սեյմ

## Ծանոթագրություններ

Կատեգորիա:Լեհաստանի կառավարություն
Կատեգորիա:Լեհաստանի քաղաքականություն
Կատեգորիա:Օրենսդիր մարմիններ
Գանձակի կենտրոնական քաղաքային մարզադաշտ

**Գանձակի կենտրոնական քաղաքային մարզադաշտ** () Գանձակ քաղաքի գլխավոր մարզադաշտը, ինչպես նաև Ադրբեջանի տարողունակությամբ երկրորդ մարզադաշտը, որը բացվել է 1959 թվականին։ Ադրբեջանի ֆուտբոլային պրեմիեր լիգայում հանդես եկող «Քյապազ» ֆուտբոլային ակումբի գլխավոր մարզադաշտը։

## Պատմություն
1959 թվականին կառուցված Գանձակի քաղաքային մարզադաշտը քաղաքի կենտրոնական մարզադաշտն է և տեղավորում է 26,120 հանդիսատես։ Մարզադաշտը հանդիսանում է Ադրբեջանի ամենատիտղոսակիր ակումբներից մեկի՝ «Քյապազ» ՖԱ-ի գլխավոր թատերաբեմը, որը երեք անգամ 1995, 1998 և 1999 թվականներին դարձել է հանրապետության չեմպիոն և չորս անգամ՝ 1994, 1997, 1998 և 2000 թվականներին նվաճել Է Ադրբեջանի գավաթը։

## Վերակառուցում
Մի քանի անգամ փորձ է արվել վերակառուցել և վերանորոգել մարզադաշտը, սակայն ամեն անգամ սկսված աշխատանքները ավարտին չեն հասցվել։

2011 թվականի նոյեմբերին ԱՖԱ-ի նախագահ Ռովնագ Աբդուլլաևը հայտարարել էր, որ պատրաստվում է Գանձակի մարզադաշտի վերակառուցման ծրագիր, որի ավարտից հետո, 2012 թվականին կսկսվեն անհրաժեշտ աշխատանքները։

Եվս մեկ փորձ ձեռնարկվել է ԱՖՖ-ի նախագահ Ռովնագ Աբդուլլաևի հանձնարարությամբ 2013 թվականին։ Ըստ ԱՖՖ-ի գլխավոր քարտուղար Էլխան Մամեդովի, 2013 թվականի օգոստոսին պետք է սկսվեին վերանորոգման աշխատանքները, որոնք նախատեսվում էր ավարտել սեղմ ժամկետում, սակայն ոչ մի կոնկրետ քայլ այդպես էլ չի ընդունվել։

## Հասցե
Մարզադաշտը գտնվում է Գանձակում՝ Աթաթուրքի պողոտա, AZ 2012 հասցեում։

## Տես նաև
*Ադրբեջանի ֆուտբոլային մարզադաշտերի ցանկ
*Քյապազ (ֆուտբոլային ակումբ)

## Ծանոթագրություններ

## Արտաքին հղումներ
* Фотографии Гянджинского городского стадиона

Կատեգորիա:Գանձակի շենքեր և կառույցներ
Ալեքսեյ Բոլշակով

**Ալեքսեյ Իվանովիչ Բոլշակով** (, ), խորհրդային և ռուս ֆուտբոլիստ, մարզիչ, խաղացել է պաշտպանի դիրքում։ ԽՍՀՄ սպորտի վարպետ (1988 թվական)։

## Կարիերա
Ալեքսեյ Բոլշակովը Վոլժսկիի «Տորպեդո» ակումբի սան է, որտեղ նրա մարզիչը եղել է Վալերի Կարնավսկին։ 1984 թվականին կատարել է իր նորամուտը «Տորպեդո» ակումբում Երկրորդ լիգայի խաղում։ Հետագայում խաղացել է Վոլգոգրադի «Ռոտոր» ակումբում, որի հետ 1987 թվականին անցել է բարձրագույն լիգա։ Վոլգոգրադում անցկացնելով ոչ լիարժեք վեց մրցաշրջան՝ վերադարձել է Վոլժսկի։ Հետո տեղափոխվել է Կամիշինի «Էներգիա» ակումբում, որի կազմում անցկացրել է 14 հանդիպում Բարձրագույն լիգայում։ 1988 թվականին խաղացել է Մայկոպի «Դրուժբա» ակումբում, դրանից հետո մեկ տարի անցկացրել է Աստանայի «Նաշա Կամպանիա» ակումբում։ 2000 թվականից մինչև 2002 թվականը խաղացել է Սարանսկի «Սվետոտեխնիկ» ակումբում, ավարտել է կարիերան «Տեքստիլշչիկում»։ 2009 թվականի սեպտեմբերի 26-ին մասնակցել է «Էներգիա» ակումբի և Վոլժսկիի շինարարության և տեխնոլոգիաների ինստիտուտի վետերանների խաղին, որ կայացել է Վոլժսկիում՝ Ֆեոդոր Լոգինովի անվան մարզադաշտում։

## Ձեռքբերումներ
### Թիմային
;  «Ռոտոր»
:Առաջին լիգայի երկրորդ հորիզոնական (1) (անցել է բարձրագույն լիգա) – 1987

## Ծանոթագրություններ

Կատեգորիա:ԽՍՀՄ սպորտի վարպետներ
Կատեգորիա:Խորհրդային ֆուտբոլիստներ
Կատեգորիա:Մորդովիա Սարանսկի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի պաշտպաններ
Յարգարա

**Յարգարա** (), քաղաք Մոլդովայում։ Գտնվում է Լեովայի շրջանում։ Քաղաքի տարածքի մաս է կազմում նաև Միշեն գյուղը։

Քաղաքի բնակչությունը 3957 մարդ է՝ ըստ 2014 թվականի մարդահամարի տվյալների։

## Պատմություն
Յարգարան հիմնադրվել է 1902 թվականին՝ որպես երկաթուղային կայարան։ Մոլդովական ԽՍՀ-ի տարիներին այստեղ գործել են ագրոարդյունաբերական «Молдаввинпром» համալիրը և էլևատորը։

## Աշխարհագրություն
Քաղաքը գտնվում է Լեովա շրջկենտրոնից 25 կիլոմետր հարավ-արևելք։ Ծովի մակարդակից բարձրությունը կազմում է 125 մետր։

Կլիման հեմիբորեալ է։ Օդի տարեկան միջին ջերմաստիճանը կազմում է 11 °C։ Ամենատաքը հուլիս ամիսն է, երբ միջին ջերմաստիճանը հասնում է 24&nbsp;°C, իսկ ամենացուրտը դեկտեմբերն է՝  -7&nbsp;°C։ Մթնոլորտային տեղումների միջին տարեկան քանակությունը կազմում է 932 միլիմետր։ Ամենաշատ տեղումները թափվում են մայիսին՝ 117 միլիմետր, իսկ ամենաքիչը՝ հոկտեմբերին՝ 46 միլիմետր։

## Բնակչություն
Ըստ 2004 թվականի մարդահամարի տվյալների Յարգարայում ապրում են հետևյալ ազգությունների ներկայացուցիչներ․

## Քույր քաղաքներ
*  Միզիլ, Ռումինիա

## Ծանոթագրություններ

## Գրականություն
* Ioniță Veaceslav : Ghidul orașelor din Republica Moldova/ Veaceslav Ioniță. Igor Munteanu, Irina Beregoi. - Chișinău,: TISH, 2004 (F.E.-P. Tipografia Centrală). 248 p. ISBN 9975-947-39-5

Կատեգորիա:1902 թվականին հիմնադրված բնակավայրեր
Կատեգորիա:Մոլդովայի բնակավայրեր
Կատեգորիա:Մոլդովայի քաղաքներ
Queen Rocks

**Queen Rocks**, Queen խմբի երգերի ժողովածուն, որը թողարկվել է 1997 թվականին։ Ժողովածուում տեղ են գտել Queen-ի (հիմնականում Բրայան Մեյի) շատ «ծանր» երգերը և խմբի նոր «No-One but You (Only the Good Die Young)» ստեղծագործությունը։

## Երգերի ցանկ

## Չարթեր

## Ծանոթագրություններ

## Արտաքին հղումներ
* ''Queen Rocks'' на сайте Allmusic.com
* ''Queen Rocks'' на сайте Discogs.com

Կատեգորիա:1997 ալբոմներ
Կատեգորիա:Քուին խմբի ալբոմներ
Ռուս-բյուզանդական պատերազմ (907)

**Ռուս-բյուզանդական պատերազմ**, 907 թվականին Բյուզանդական կայսրության և Կիևյան Ռուսիայի միջև բռնկված ռազմական առճակատում։ Պատերազմական գործողությունների սանձազերծողը Կիևյան Ռուսիայի իշխան Օլեգն է, ով նպատակ ուներ պաշարել Բյուզանդիոնի մայրաքաղաք Կոստանդնուպոլիսը։ Ըստ մեզ հասած տեղեկությունների՝ ռուսական բանակը կազմված է եղել շուրջ 2 հազար ռազմանավերից։ Կիևյան զորքերի ներխուժմանը հակազդել է կայսր Լևոն VI Իմաստասերը։

Ըստ «հին ռուսական տարեգրության»՝ սա եղել է ռուսների ամենահաջողված ռազմարշավն ընդդեմ Բյուզանդական կայսրության։ Այնուամենայնիվ, հունական աղբյուրները այս պատերազմի մասին որևէ տեղեկություններ չեն պարունակում։

## Պատերազմական գործողություններ
907 թվականի ռուս-բյուզանդական պատերազմի մասին մեզ հաղորդող միակ աղբյուրը Նեստորի կողմից գրված «հին ռուսական տարեգրությունն» է։ Արշավանքի մասին տեղեկությունները սերունդները բանավոր կերպով փոխանցել են միմյանց և ի վերջո այն բովանդակվել է ռուսական տարեգրության մեջ։ Ռուս-բյուզանդական պատերազմի նկարագրությանը բնորոշ է ոչ թե փաստակենտրոնությունը, այլ ժողովրդական բնահյուսության գունագեղ պատկերավորման առկայությունը։

Ըստ սկզբանղբյուրի՝ 907 թվականին Կիևյան Ռուսիայի Օլեգ իշխանը արշավանք է կազմակերպում դեպի Բյուզանդիայի մայրաքաղաք Կոստանդնուպոլիս։ Նախքան ռուսական զորքերը կշարժվեին Բյուզանդիոնի ուղղությամբ, հույն դեսպանները ցանկանում են Օլեգին սպանելով խափանել արշավանքը, սակայն հզոր բանականության տեր ռուսաց իշխանը հրաժարվում է խմել թունավորված ըմպանակից։

Շուտով ռուսական ռազմածովային ուժերը անցնում են Բոսֆորի նեղուցը և ափ իջնում արևմտյան Թրակիայում։ Վերջիններս ապավինում են պաշարողական մեքենայի օժանդակությանը՝ սկսելով Կոստանդնուպոլսի գրավումը։ Հեղինակը նշում է․Վախենալով ռուսների ակնհայտ ռազմական հաջողություններից՝ բյուզանդացիների Լևոն VI Իմաստասեր կայսրը ստիպված է լինում զինադադար կնքել կիևյան ինտերվիստների հետ։ Պատերազմն ավարտվում է խաղաղ բանակցությունների միջոցով, որի արդյունքում էլ Բյուզանդիան պարտավորվում է ցանկացած հեծանավի համար նվարել տասներկու գրիվնա (հին ռուսական դրամական միավոր)։

## Աղբյուրներ

* Andrey Nikolayevich Sakharov. Дипломатия древней Руси: IX – первая половина X в. Moscow, 1980.
* Analysis of Nestor's account of the expedition on www.textology.ru.

Կատեգորիա:Ռուս-բյուզանդական պատերազմներ
Կատեգորիա:Ռուսաստանի պատերազմներ
Կատեգորիա:Բյուզանդիայի պատերազմներ
Կատեգորիա:Կոստանդնուպոլիս
Ալեքսանդրու Ռոբոտ

**Ալեքսանդրու Ռոբոտ** (, ծնյալ՝ **Ալտեր Ռոտման**, ), ռումինացի և մոլդովացի գրող, ավանգարդիստ, բանաստեղծ, լրագրող, գրաքննադատ։

## Կենսագրություն և գործունեություն
Ալտեր Ռոտմանը ծնվել է Բուխարեստում՝ աշխատավորի ընտանիքում։ Նրա հայրը՝ Կարոլ Ռոտմանը հրեական գերեզմանոցում պահակ էր, իսկ մայրը՝ Տոնի Իսրայելը՝ տնային տնտեսուհի։ Չավարտելով միջնակարգ դպրոցը՝ Ալտերը դառնում է «Rampa» ամսագրի լրագրող։ Իր ստեղծագործությունները նա սկսել է հրապարակել  «Universul» (*Դրախտ*), «Cuvântul Liber» (*Ազատ խոսք*) և «Viaţa Literară» (*Գրական կյանք*) ամսագրերում։ Քնարական բանաստեղծությունների անդրանիկ ժողովածուն լույս է տեսնում 1932 թվականին․ այն կոչվում է  «Apocalips terestru» (*Ձմեռային ապոկալիսպսի*)։

1935 թվականին Ալեքսանդր Ռոբոտը հիմնավորվում է Քիշնևում, որտեղ միանում է «Viaţa Basarabiei» (*Բեսարաբական կյանք*) ամսագրի աշխատակիցներին։ Աշխատել է նաև «Gazeta Basarabiei» թերթում որպես խմբագիր։ Բանաստեղծությունների երկրորդ ժողովածուն՝ «Somnul singurătăţii» (*Մենության երազ*) հրապարակվել է 1936 թվականին։ Բեսարաբիայի՝ ԽՍՀՄ-ին միանալուց հետո աշխատել է «Молдова сочиалистэ» (*Սոցիալիստական Մոդովա*) թերթում։

1941 թվականի օգոստոսին անհետ կորել է Օդեսայում։

## Գրքեր
* Apocalips terestru. Бухарест: Editura Cronicarul, 1932.
* Somnul singurãtãþii. Кишинёв, 1936.
* Скриерь алесе. Кишинёв, 1968.
* Scrieri. Бухарест: Editura Minerva, 1985.
* Îmblânzitorul de cuvinte. Versuri și prozã. Бухарест—Кишинёв: Litera Internațional, 2003.

## Ծանոթագրություններ

## Գրականություն
* George Călinescu, *Istoria literaturii române de la origini pînă în prezent*, Editura Minerva, București, 1986
* Iurie Colesnic, „Alexandru Robot – poetul enigmelor (90 de ani de la naștere)”, în revista *Magazin Bibliologic* a Bibliotecii Naționale a Republicii Moldova, nr. 1/2006, pp.&nbsp;72–73.

Կատեգորիա:20-րդ դարի տղամարդ գրողներ
Կատեգորիա:Անհետ կորած անձինք
Կատեգորիա:Գրական կեղծանուններով հայտնի հեղինակներ
Կատեգորիա:Խորհրդային բանաստեղծներ
Կատեգորիա:Խորհրդային լրագրողներ
Կատեգորիա:Խորհրդային տղամարդ գրողներ
Կատեգորիա:Հայրենական մեծ պատերազմի մասնակիցներ
Կատեգորիա:Հրեա բանաստեղծներ
Կատեգորիա:Մոլդովացի բանաստեղծներ
Կատեգորիա:Մոլդովացի գրողներ
Կատեգորիա:Ռումինացի բանաստեղծներ
Կատեգորիա:Ռումինացի գրողներ
Կատեգորիա:Ռումինացի լրագրողներ
Լյուդմիլա Կիչենոկ

**Լյուդմիլա Վիկտորովնա Կիչենոկ** (, ), ուկրաինացի թենիսիստուհի, Կանանց թենիսի ասոցիացիայի (*[[WTA]]*) երեք մրցաշարերի հաղթող, Մեծ Սաղավարտի երիտասարադական մեկ առաջնության միախաղերի կիսաեզրափակչի մասնակից (Roland Garros-2010)։

## Կենսագրություն
Լյուդմիլա Վիկտորովնա Կիչենոկը ծնվել է 1992 թվականի հուլիսի 20-ին Դնեպրում (Ուկրաինա)։ Լյուդմիլան Ելենա և Վիկտոր Կիչենոկների երկու աղջիկներից մեկն է։ Նրա քրոջ անունը Նադեժդա է։

Լյուդմիլայի նախընտրում է կավե կոշտ ծածկույթը։

## Վարկանիշ տարվա վերջին

## Անձնական հանդիպումների պատմություն

## Ծանոթագրություններ

## Արտաքին հղումներ
* Էջը Ֆեդերացիայի Գավաթի կայքում 
* Էջը ITF-ի կայքում 
* Էջը WTA-ի կայքում
* Էջը Ուկրաինայի թենիսի պորտալում 

Կատեգորիա:Ուկրաինացի թենիսիստներ
Արմեն Վարդանյան (ակնաբան)

**Արմեն Հրաչիկի Վարդանյան** (), հայ ակնաբան։ Բժշկական գիտությունների դոկտոր (2002), պրոֆեսոր։ Երևանի գլխավոր ակնաբան (1989)։ Ս. Մալայանի անվան ակնաբուժական կենտրոնի վնասվածքաբանական բաժանմունքի վարիչ

## Կենսագրություն
Արմեն Վարդանյանը ծնվել է 1957 թվականի նոյեմբերի 3-ին, Երևան քաղաքում։ 1964-1974 թվականներին սովորել է Երևանի Պուշկինի անվան միջնակարգ դպրոցում։ 1980 թվականին ավարտել է Երևանի բժշկական ինստիտուտը։ 1981-1983 թվականներին կլինիկական օրդինատուրա է անցել Երևանի պետական բժշկական ինստիտուտի աչքի հիվանդությունների ամբիոնում և ստացել ակնաբույժի մասնագիտացում։ 1979- 1983 թվականներին եղել է ԵՊԲԻ-ի կոմերիտական կազմակերպության քարտուղարի տեղակալ, 1983-1988 թվականներին աշխատել է ԵՊԲԻ-ի աչքի հիվանդությունների ամբիոնում որպես ավագ լաբորանտ, 1984 թվականից եղել է ՀՀ առողջապահության նախարարության ակնաբուժության կենտրոնի աչքի վնասվածքաբանության բաժանմունքի վարիչ։ 1984 թվականին «Աչքի վնասվածքներ և միկրովիրաբուժություն» թեմատիկայով եռամսյա դասընթացներ է անցել Մոսկվայի Հելմհոլցի անվան գիտահետազոտական ինստիտուտում։ 1985 թվականին կատարելագործվել է Մոսկվայի Ֆյոդորովի անվան աչքի միկրովիրաբուժության ինստիտուտում (մեկամսյա կլինիկական որակավորումով, թեման՝ «Արտիֆակիկ ոսպնյակների իմպլանտացիա»)։ Հետագայում մի շարք դասընթացների է մասնակցել հեղինակավոր ակնաբուժական կենտրոններում. այդ թվում՝  դասընթացներ «Գլաուկոմա» թեմայով, 1993 թվականին՝ վիտրեոռետինալ վիրաբուժության դասընթացներ Դոhենի ակնաբուժական ինստիտուտում, Լոս Անջելեսի և Իրվինի համալսարաններում (1996-1997)՝ «Ապակենման մարմնի և ցանցաթաղանթի հիվանդությունների և վիրաբուժության» որակավորման դասընթաց կլինիկայում, Կալիֆոռնիայի համալսարանի արհեստական ոսպնյակների տեղադրման, ապակենման մարմնի ու ցանցաթաղանթի հիվանդությունների և միկրովիրաբուժության ուղղությամբ։ 1989 թվականից՝ Երևանի գլխավոր ակնաբան։

Աշխատանքները վերաբերում են աչքի միկրովիրաբուժության խնդիրներին։

## Պարգևատրումներ
* Մխիթար Հերացու մեդալ (2008)
* Հայաստանի պաշտպանության նախարարության մեդալ (2011)
* Բժշկագիտության բնագավառում Հայաստանի նախագահի մրցանակ (2010)՝ «Աչքի ցանցենու պաշտպանական համակարգում տաուրինի և տաուրետի դերի բացահայտումը» աշխատանքի համար

## Ընտանիք
Ամուսնացած է, ունի 2 երեխա

## Ծանոթագրություններ

Կատեգորիա:Բժշկական գիտությունների դոկտորներ
Կատեգորիա:Երևանի Ալեքսանդր Պուշկինի անվան թիվ 8 դպրոցի շրջանավարտներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:Հայ ակնաբաններ
Կատեգորիա:Հայ բժիշկներ
Կատեգորիա:Հայ պրոֆեսորներ
Կատեգորիա:Մխիթար Հերացու մեդալակիրներ
Կատեգորիա:Պողոսյան մրցանակի դափնեկիրներ
Ելենա Տատարկովա

**Ելենա Վալերևնա Տատարկովա** (, ), ուկրաինացի թենիսիստուհի, Կանանց թենիսի ասոցիացիայի (*[[WTA]]*) չորս մրցաշարի հաղթող, Մեծ Սաղավարտի մեկ առաջնության եզրափակչի մասնակից (Ուիմբլդոն-1999), Մեծ Սաղավարտի մեկ առաջնության կիսաեզրափակչի մասնակից (Roland Garros-2001)։

## Կենսագրություն
Ելենա Վալերևնա Տատարկովան ծնվել է 1976 թվականի օգոստոսի 22-ին Դուշանբեում (ԽՍՀՄ)։ Թենիսիստուհին թենիով սկսել է զբաղվել 10 տարեկանում։ 2007 թվականի սեպտեմբերին Տատարկովան ամուսնացել է Թիմ Ֆելթեմի հետ։

Ելենայի մարզիչը Կարեն Կրոտովն է։

Ելենան նախընտրում է կավե կոշտ ծածկույթը։

### Ընտանիք
Ելենան Ժաննա և Վալերի Տատարկովաների երկու աղջիկներից կրտսերն է։ Ժաննան տնային տնտեսուհի է, իսկ Վալերին՝ վարորդ։

## Վարկանիշ տարվա վերջին

## Ծանոթագրություններ

## Արտաքին հղումներ
* Էջը Ֆեդերացիայի Գավաթի կայքում 
* Էջը ITF-ի կայքում 
* Էջը WTA-ի կայքում

Կատեգորիա:Ուկրաինացի թենիսիստներ
Մարինա Զանևսկայա

**Մարինա Վլադիմիրովնա Զանևսկայա** (, ), ուկրաինացի թենիսիստուհի, *ITF* 27 մրցաշարի հաղթող (16-ը մենախաղով), Մեծ Սաղավարտի երիտասարադական երկու առաջնությունների մենախաղերի հաղթող (ԱՄՆ թենիսի բաց առաջնություն-2009, Ֆրանսիայի թենիսի բաց առաջնություն-2011)։

## Կենսագրություն
Մարինա Վլադիմիրովնա Զանևսկայան ծնվել է 1993 թվականի օգոստոսի 24-ին Օդեսսայում (Ուկրաինա)՝ սպորային ընտանիքում։ Մի քանի տարի զբաղվել է գեղարվեստական մարմնամարզությամբ։ Թենիսով սկսել է զբաղվել 8 տարեկանում։ 2016 թվականին դարձել է Բելգիայի քաղաքացի և սկսել է հանդես գալ Բելգիայի դրոշի ներքո։

Մարինայի նախընտրածը կավե կոշտ ծածկույթն է։

### Ընտանիք
Մարինան Նատալյա և Վլադիմիր Զանևսկայաների երկու երեխաներից կրտսերն է։ Նրա եղբոր անունը Ռուսլան է։

## Վարկանիշ տարվա վերջին

## Ծանոթագրություններ

## Արտաքին հղումներ
* Էջը Ֆեդերացիայի Գավաթի կայքում 
* Էջը ITF-ի կայքում 
* Էջը WTA-ի կայքում

Կատեգորիա:ԱՄՆ-ի թենիսի բաց առաջնության կանանց մենախաղի հաղթողներ
Կատեգորիա:Ուկրաինացի թենիսիստներ
Կատեգորիա:Ֆրանսիայի թենիսի բաց առաջնության կանանց մենախաղի հաղթողներ
Կարինե Առուստամյան

**Կարինե Կարենի Առուստամյան** (), հայ բժիշկ, մանկաբարձ-գինեկոլոգ։ Բժշկական գիտությունների դոկտոր (2007), պրոֆեսոր։ Մոր և մանկան առողջության պահպանման գիտահետազոտական կենտրոնի ոչ վիրաբուժական գինեկոլոգիայի բաժանմունքի վարիչ։

## Կենսագրություն
1976 թվականին ավարտել է Երևանի պետական բժշկական ինստիտուտի բուժական ֆակուլտետը։ 1976-1978 թվականներին եղել է Մանկաբարձության և գինեկոլոգիայի գիտահետազոտական ինստիտուտի կլինիկական օրդինատոր, 1979-1995 թվականներին ՝ մանկաբարձ-գինեկոլոգ, կրտսեր գիտաշխատող, 1995-2003 թվականներին՝ մանկաբարձ-գինեկոլոգ, ավագ գիտաշխատող, 2003 թվականից՝ մանկաբարձ-գինեկոլոգ, առաջատար գիտաշխատող, 1997 թվականից՝ Մոր և մանկան առողջության պահպանման գիտահետազոտական կենտրոնի ոչ վիրաբուժական գինեկոլոգիայի բաժանմունքի վարիչ, միաժամանակ՝ գիտական գծով փոխտնօրեն։ 2007 թվականին պաշտպանել է դոկտորական թեզ և ստացել բժշկական գիտությունների դոկտորի կոչում։ 2009-2010 թվականներին եղել է ՀՀ առողջապահության նախարարության Առողջապահության ազգային ինստիտուտի մանկաբարձության և գինեկոլոգիայի ամբիոնի դոցենտ, 2011 թվականից՝ Մխիթար Հերացու անվան բժշկական համալսարանի հետբուհական և շարունակական կրթության ֆակուլտետի Մանկաբարձության և գինեկոլոգիայի ամբիոնի պրոֆեսոր։

## Անդամակցություն
* Մոր և մանկան առողջության պահպանման գիտահետազոտական կենտրոնի, գիտական խորհրդի անդամ
* Օստեոպորոզի հայկական ասոցիացիայի անդամ
* Մարդու սաղմնաբանության և վերարտադրողականության եվրոպական ասոցիացիայի անդամ

## Պարգևներ
* Հայաստանի ԱՆ պատվոգիր, 2001
* Պողոսյան մրցանակ՝ Հայաստանում արտամարմնային բեղմնավորման մեթոդի ներդրման և իրականացման համար, 2008

## Գեղանկարչություն
Կարինե Առուստամյանը զբաղվում է նաև գեղանկարչությամբ։ Նրա «Կենաց ծառ», «Անվերջություն» և «Մի կակաչի պատմություն» աշխատանքները ներկայացվել են 2019 թվականին Երևանի Հայ Արտ կենտրոնում կազմակերպված «Ստեղծագործում են բժիշկները», «Երբ արարում են բժիշկները, բժշկում է արվեստը» խորագրով ցուցահանդեսում։

## Ծանոթագրություններ

Կատեգորիա:Բժշկական գիտությունների դոկտորներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:Հայ բժիշկներ
Կատեգորիա:Հայ գեղանկարիչներ
Կատեգորիա:Հայ մանկաբարձներ
Կատեգորիա:Հայ պրոֆեսորներ
Կատեգորիա:Պողոսյան մրցանակի դափնեկիրներ
Յուլիա Վակուլենկո

**Յուլիա Օլեգովնա Վակուլենկո** (, ), ուկրաինացի թենիսիստուհի, *ITF* յոթ մրցաշարի հաղթող մենախաղում։

## Կենսագրություն
Յուլիա Օլեգովնա Վակուլենկոն ծնվել է 1983 թվականի հուլիսի 10-ին Յալթայում, Ղրիմի մարզ, Ուկրաինական ԽՍՀ, ԽՍՀՄ։ Յուլիան թենիսով սկսել է զբաղվել 7 տարեկանում։ Տարբեր ժամանակներում թենիսիստուհին ապրել է Հարավսլավիայի, Ֆրանսիայի և Իսպանիայի քաղաքներում։ Ուկրաինացին որոշ չափով տիրապետում է ռուսերենին, անգլերենին, ֆրանսերենին, իսպաներենին և նախկին Հարավսլավիայի մի շարք լեզուներին։

Վակուլենկոն մեծ հետաքրքրություն է ցուցաբերում այն ամենի նկատմամբ, որը ինչ-որ բանով կապ ունի թենիսի հետ և հետագայում մտադրություն ունի այդ սպորտի տեսակի ակադեմիա բացել։

2008 թվականին Յուլիան որոշել է ընդունել Իսպանիայի քաղաքացիություն և հանդես գալ այդ դրոշի ներքո, բայց մի քանի առաջնությունից հետո թենիսիստուհին հայտարարել է իր պրոֆեսիոնալ կարիերայի ավարտի մասին։

### Ընտանիք
Յուլիան Գալա և Օլեգ Վակուլենկոների երկու երեխաներից մեկն է։ Նրա կրտսեր եղբոր անունը Բրայան է։

## Վարկանիշ տարվա վերջին

## Ծանոթագրություններ

## Արտաքին հղումներ
* Էջը ITF-ի կայքում 
* Էջը WTA-ի կայքում

Կատեգորիա:Ուկրաինացի թենիսիստներ
Անաստասիա Վասիլևա

**Անաստասիա Յուրևնա Վասիլևա** (, ), ուկրաինացի թենիսիստուհի, *ITF* 36 մրցաշարի հաղթող (9-ը մենախաղով)։ Այժմ բնակվում է Խարկովում (Ուկրաինա)։

## Կենսագրություն
Անաստասիա Յուրևնա Վասիլևան ծնվել է 1992 թվականի հունվարի 18-ին Խարկովում (Ուկրաինա)։ Անաստասիան թենիսով սկսել է զբաղվել վեց տարեկանից։

Անաստասիան նախընտրում է կավե կոշտ ծածկույթը։

Անաստասիայի մարզիչը Սերգեյ Սիտկովսկին է։

## Վարկանիշ տարվա վերջին

## Ծանոթագրություններ

## Արտաքին հղումներ
* Էջը ITF-ի կայքում 
* Էջը WTA-ի կայքում

Կատեգորիա:Ուկրաինացի թենիսիստներ
Վիտալի Կազանցև

**Վիտալի Վասիլեվիչ Կազանցեվ** (), ռուս ֆուտբոլիստ, պաշտպան, մարզիչ։

## Կարիերա
### Ակումբային
Սկսել է իր ֆուտբոլային կարիերան Վոլգադոնսկում։ Լեոնիդ Սլուցկիմի կողմից հրավիրվել է վոլգոգրադի Օլիպիա ակումբ, որտեղ եղել է անփոխարինելի պաշտպան։ 2005 թվականին սրունքաթաթային ջղի վնասվածքի պատճառով ստիպված է եղել դուրս գալ ակումբից։ 2006 թվականին տեղափոխվել է բելառուսի ԲԱՏԷ ակումբ, թիմի կազմը խաղացել է չեմպիոնների լիգայում, դարձել է Բելառուսիայի եռակի չեմպիոն և երկրի գավաթի դափնեկիր։ ԲԱՏԷ ակումբում անցկացրել է 96 պաշտոնական խաղ  (57 - առաջնություն, 20 - գավաթ, 19 եվրոգավաթ։ 2009 թվականի փետրվարի 17-ին ստորագրել է պայմանագիր Լուչի-Էներգիա ակումբի հետ։ ՖԱԼ առաջնության 2011/12 մրցաշրջանում Նիժնի Նովգորոդում, թիմի հետ միասին դարձել է առաջնության բրոնզե մրցանակակիր, դրանից հետ վերադարձել է Լուչա-Էներգիա, որի հետ նվաճել է փոքր ոսկե մեդալի Վաստոկ տարածաշրջանի երկրորդ դիվիզիոնի առաջնությունում։ 2013 թվականին հանդես է եկել Տորպեդո-Բելազ ակումբի կազմում։ 2015 թվականին ավարտել է կարիերան։

### Մարզչական
2016 թվականին ընդգրկվել է Սմոլեվիչի-ՍՏԻ ակումբի մարզչական շտաբը։

## Ձեռքբերումներ
* Բելռուսայի առաջնություն **(3)**։ Բելառուսիայի առաջնության 2006 մրցաշրջան, Բելառուսայի առաջնության 2007 մրցաշրջան, Բելառուսայի առաջնության 2008 մրցաշրջան 
* Դափնեկիր Բելառուսիայի Գավաթ
* Բելառուսայի գավաթի խաղարկության եզրափակչի մասնակից։
* ՖԱԼ առաջնության բրոնզե մրցանակակիր
* Վաստոկ տարածաշրջանի Ռուսաստանի երկրորդ դիվիզիոնի հաղթող
* «Հարավ» տարածաշրջանի Ռուսաստանի երկրորդ դիվիզիոնի արծաթե մրցանակակիր
* «Պովոլժե» տարածաշրջանի Ռուսաստանի երկրորդ դիվիզիոնի բրոնզե մրցնակակիր**(2)**

## Ծանոթագրություններ

Կատեգորիա:Նիժնի Նովգորոդի ֆուտբոլիստներ
Կատեգորիա:Ռուս ֆուտբոլային մարզիչներ
Կատեգորիա:Ռուս ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Հին ռուսական իրավունք

[մինի|303x303փքս|[Նովգորոդի և Կիևի մեծ իշխան Յարոսլավ Իմաստուն Վլադիմիրովիչ։ Համարվում է «ռուսկայա պրավդայի» հեղինակը։]]
**Հին ռուսական իրավունք** (), սոցիալական շերտավորմանը զուգընթաց՝ դասակարգային հարաբերությունների ծագման ընթացքում, Կիևյան Ռուսիայում առաջացած հասարակական հարաբերությունների կարգավորիչներ, որոնք հետագայում ձևավորել են հին ռուսական պետությունների՝ Ռոսի, Մոսկվայի մեծ իշխանության, Ցարական Ռուսաստանի և Լիտվայի մեծ իշխանության իրավական համակարգերը։

Հին ռուսական իրավունքի գլխավոր աղբյուրը միջազգային սովորույթն է, որը իրավական ուժ ձեռք է բերում պետությունների կողմից ճանաչվելուց հետո։ Հին ռուսական իրավական մտքի կարևորագույն նմուշներից է «Զակոն Ռուսկիյը», որի տեսակարար հիմքը ռուս-բյուզանդական արձանագրություններն են։ Բանավոր օրենքների և սովորութական իրավունքի վրա հիմնված հին ռուսական առաջին օրենսգիրքը՝ «Ռուսկայա պրավդան», ստեղծվել է 13-րդ դարում։ Ռուսկայա պրավդան բովանդակել է քրեական, ժառանգական, առևտրայի և դատավարական իրավունքի նորմեր։ Այս փաստաթուղթը դարեր շարունակ եղել է սլավոնների իրավական, սոցիալական և տնտեսական հարաբերությունների գլխավոր աղբյուրը։

## Պատմություն
Համաձայն «հին ռուսական տարեգրության»՝ 862 թվականին սլավոններն ու ֆինները հյուսիսում կառավարելու համար այստեղ են հրավիրում վարյագներին՝ ծովագնաց Ռյուրիկի (Ռյուրիկովիչների հարստության հիմնադիր) գլխավորությամբ։Վաղ շրջանի ռուսական պետությունը (Կիևյան Ռուսիա) կառավարվում էր ռյադի (հին սլավոներեն՝ рядъ)․ իշխանության գլուխ կանգնած էր երկրի իշխանը՝ կնյազը, ում տիրապետության ներքո էլ գտնվում էր բանակը՝ դրուժինան։ Կնյազը և դրուժինան պաշտպանում էին ժողովրդին և նրանց շահերը, դատական միջամտությամբ լուծում ներանձնային խնդիրներ, ապահովում վերջիններիս ներգրավվածությունը առևտրային հարաբերություններում։

## Տես նաև
* Ռուսաստանի Դաշնության Սահմանադրություն
* Բյուզանդական իրավունք

## Ծանոթագրություններ

Կատեգորիա:Իրավական համակարգեր
Atlas, Rise!

**Atlas, Rise!**, Metallica խմբի երրորդ սինգլը «''Hardwired...to Self-Destruct»'' տասներորդ ստուդիական ալբոմից, որը թողարկվել է 2016 թվականի հոկտեմբերի 31-ին։

## Տեսահոլովակ
Երաժշտական տեսահոլովակը թողարկվել է 2016 թվականի հոկտեմբերի 31-ին։ Այն ցույց է տալիս, թե ինչպես է խումբը ստուդիայում երգի վրա աշխատում։ Տեսանյութն արվել է Էդդի Քլարկի նյութերով։

## Երգերի ցանկ

## Ձայնագրման մասնակիցներ
*Ջեյմս Հեթֆիլդ՝ ռիթմ կիթառ, վոկալ
*Կիրկ Հեմմետ՝ սոլո կիթառ
*Ռոբերտ Թրուհիլոն՝ բաս կիթառ
* Լարս Ուլրիխ՝ հարվածային գործիքներ

## Չարթեր

## Ծանոթագրություններ

## Արտաքին հղումներ
* Երգի տեքստը Metallica-ի պաշտոնական կայքում
* 

Կատեգորիա:2016 երգեր
Կատեգորիա:2016 սինգլներ
Կատեգորիա:Երգեր այբբենական կարգով
Կատեգորիա:Սինգլներ այբբենական կարգով
Դանիիլ Բոլշունով

**Դանիիլ Գեննադեևիչ Բոլշունով** (, ), ռուս ֆուտբոլիստ։ Հանդես է գալիս կենտրոնական պաշտպանի դիրքում։

## Կարիերա
Ծնվել է Տոլյատի քաղաքում, ֆուտբոլով սկսել է զբաղվել Յուրի Կոնոպլյովի անվան ֆուտբոլի ակադեմիայում (քաղաք Տոլյատի)։ Ներյունգրիի Հանրապետական մասնագիտացված մանկապատանեկան մարզադպրոցի շրջանավարտ է (2011-2015)։

Սախա Հանրապետության (Յակուտիա) հավաքականի կազմում հաղթել է Ռուսաստանի պրոցականների վեցամյա Սպարտակիադայի տարածաշրջանային փուլում (2013 թվական)։ Ներյունգրիի «Յակուտիա ՀՄՄՊՄԴ» թիմի կազմում խաղացել է «Հեռավոր Արևելք» տարածաշրջանի երրորդ դիվիզիոնում։ 2015/16 մրցաշրջանում անցկացրել է 14 խաղ ՊՖԼ առաջնությունում Յակուտսկի «Յակուտիա» ակումբում՝ խփելով մեկ գոլ։

2016/17 մրցաշրջանից առաջ տեղափոխվել է Պրեմիեր լիգայի «Տոմ» ակումբ, որի երիտասարդական թիմում 2016 թվականին անցկացրել է 16 խաղ՝ խփելով 3 գնդակ։ Երբ ֆինանսական խնդիրների պատճառով ակումբից հեռացել են մեծ թվով ֆուտբոլիստներ, Դանիիլ Բոլշունովը 2017 թվականի մարտի 3-ին «Ռոստով» ակումբի դեմ խաղում (0:6) կատարել է իր նորամուտը Պրեմիեր լիգայում։ Տոմսկի ակումբում իր առաջին գոլը խփել է 2017 թվականի ապրիլի 27-ին՝ գրավելով «Անժիի» դարպասը։ Ընդհանուր առմամբ 2016/17  մրցաշրջանում անցկացրել է 10 խաղ Ռուսաստանի Պրեմիեր լիգայում։ 2017 թվականի հունիսի 15-ին հայտնի է դարձել, որ ֆուտբոլիստը 3 տարով երկարաձգել է պայմանագիրը «Տոմ» ակումբի հետ։  2017/18 մրցաշրջանում «Տոմի» կազմում մասնակցել է 14 խաղի ՖԱԼ առաջնությունում։

2018 թվականի հուլիսի 24-ին մինչև 2018/19 մրցաշրջանի ավարտը վարձավճարով տեղափոխվել է «Սախալին» ակումբ։

## Վիճակագրություն
### Ակումբային

## Ծանոթագրություններ

## Արտաքին հղումներ
* 

Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի կիսապաշտպաններ
Դմիտրի Զախարով

**Դմիտրի Բորիսովիչ Զախարով** (, ), խորհրդային և ռուս ֆուտբոլիստ, մինի ֆուտբոլի խաղացող, հարձակվող, կիսապաշտպան։

## Կենսագրություն
«Տեմպ» (Ռևդա) սպորտային ակումբի (մարզիչը եղել է Վալերի Սոկոլովը) և «Ուրալմաշ» ֆուտբոլային դպրոցի սան է։ 1989 թվականին կատարել է իր նորամուտը «Ուրալմաշի» չափահասների թիմում երկրորդ լիգայում, մասնակցել է ինը խաղի։ Ապա երկուսուկես մրցաշրջան հանդես է եկել սիրողական մակարդակում։ 1992 թվականի մրցաշրջանի ընթացքում տեղափոխվել է «Գորնյակ» (Կաչկանար) ակումբ, ապա խաղացել է «Ուրալ-ՆՏ» և նորից «Գորնյակ» ակումբում։

1996 թվականի ամռանը տեղափոխվել է «Ուրալմաշ» ակումբ, որը պայքարում էր Ռուսաստանի բարձրագույն լիգայում իր տեղը պահելու համար։ Բարձրագույն լիգայում իր նորամուտը նշել է 1996 թվականի օգոստոսի 7-ին՝ Տոլյատիի «Լադա» ակումբի դեմ խաղում՝ հանդիպման 73-րդ րոպեին փոխարինելով Օլեգ Կոկարևին։ Մինչև մրցաշրջանի ավարտը մասնակցել է բարձրագույն լիգայի 10 խաղերի, որոնցից բոլորում դուրս է եկել փոխարինման երկրորդ խաղակեսերում  և չի կարողացել օգնել ակումբին փրկվել բարձրագույն լիգայից դուրս մնալուց։

1997 թվականին խաղացել է Տոբոլսկի «Իրտիշ» ակումբում, որից հետո մեկ մրցաշրջանով վերադարձել է Կաչկանարի «Գորնյակ» ակումբ, իսկ 1999 թվականից մինչ կարիերային ավարտը մի քանի մրցաշրջան հանդես է եկել «Ուրալեց-ՆՏ» ակումբում։

Մեծ ֆուտբոլից բացի հանդես է եկել մինի ֆուտբոլում՝ խաղալով Եկատերինբուրգի ՈՒՊԻ, ՎԻԶ և «Ալֆա» ակումբներում։

## Անձնական կյանք
Ավագ որդին՝ Արտյոմը, հոկեյիստ է, հանդես է եկել «Չեբոքսարի» հոկեյի ակումբում։ Կրտսեր որդին զբաղվում է ֆուտբոլով։

## Ծանոթագրություններ

## Արտաքին հղումներ
* 

Կատեգորիա:Խորհրդային ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի հարձակվողներ
Կատեգորիա:Ուրալի ֆուտբոլիստներ
Կատեգորիա:Իրտիշի ֆուտբոլիստներ
Ալյոնա Բոնդարենկո

**Ալյոնա Վլադիմիրովնա Բոնդարենկո** (, ), ուկրաինացի թենիսիստուհի, Կանանց թենիսի ասոցիացիայի (*[[WTA]]*) վեց մրցաշարի հաղթող (երկուսը՝ մենախաղով), Մեծ Սաղավարտի մեկ մրցաշարի հաղթող (զուգախաղով) (Australian Open-2008), Մեծ Սաղավարտի մեկ առաջնության զուգախաղով կիսաեզրափակչի մասնակից (Roland Garros-2008)։

## Կենսագրություն
Ալյոնա Վլադիմիրովնա Բոնդարենկոն ծնվել է 1984 թվականի օգոստոսի 13-ին Կրիվոյ Ռոգում, Դնեպրոպետրովսկի մարզ, Ուկրաինական ԽՍՀ, ԽՍՀՄ՝ թենիսիստների ընտանիքում։ Նրա ծնողներ Վլադիմիր և Նատալյա Բոնդարենկոները զբաղվել են թենիսով։ Ալյոնան թենիսով սկսել է զբաղվել հինգ տարեկանում։ Թենիսիստուհու ավագ քրոջ անունը Վալերիա է, իսկ կրտսեր քրոջ անունը՝ Կատերինա, ովքեր նույնպես պրոֆեսիոնալ թենիսիստներ են։

2010 թվականի ապրիլին Ալյոնան ամուսնացել է իր մարզիչ Նիկոլայ Դյաչկայի հետ։ 2015 թվականի մայիսի 30-ին ծնվել է նրանց զավակը՝ Եվգենին։

2008 թվականին Ալյոնան Ուկրաինայի թենիսի հավաքականի կազմում մասնակցել է Պեկինում անցկացվող Ամառային օլիմպիական խաղերին։

;Մրցանակներ
III աստիճանի «Վաստակների համար» շքանշան (2008)։

## Սպորտային կարիերա

## Տարեվերջյան վարկանիշ

## Ծանոթագրություններ

## Արտաքին հղումներ
* Էջը Ֆեդերացիայի Գավաթի կայքում 
* Էջը ITF-ի կայքում 
* Էջը WTA-ի կայքում

Կատեգորիա:1984 ծնունդներ
Կատեգորիա:Ամառային օլիմպիական խաղերի մարզիկներ
Կատեգորիա:Թենիսիստներ այբբենական կարգով
Կատեգորիա:Ուկրաինացի թենիսիստներ
Կատեգորիա:Օգոստոսի 13 ծնունդներ
Սենիկ Մկրտչյան

**Սենիկ Հովհաննեսի Մկրտչյան** (), հաշվողական տեխնիկայի բնագավառի հայ գիտնական։ Տեխնիկական գիտությունների դոկտոր (1976), պրոֆեսոր (1979): Հայաստանի ճարտարագիտական ակադեմիայի (1994), Միջազգային ճարտարագիտական ակադեմիայի (1997) անդամ։ Հայաստանի վաստակավոր գյուտարար (1996):

## Կենսագրություն
Սենիկ Մկրտչյանը ծնվել է 1935 թվականի հունվարի 2-ին, Նոր Արմավիր (Հայաստանի Արմավիրի մարզ) գյուղում։ 1957 թվականին ավարտել է Երևանի պետական համալսարանը։ 1977-1999 թվականներին եղել է Հայաստանի պետական ճարտարագիտական համալսարանի միկրոէլեկտրոնիկայի և կիսահաղորդչային սարքերի ամբիոնի վարիչ։ 1988-1993 թվականներին եղել է տեխնիկական կիբեռնետիկայի ֆակուլտետի դեկան։

Աշխատանքները վերաբերում են հաշվողական տեխնիկայի և ավտոմատիկայի տարրերի սխեմատեխնիկայի և տեխնոլոգիայի հարցերին։ Մշակել է նեյտրոնային տրամաբանության տարրերի տեսության և կիրառության խնդիրներ, մասնակցել Հայաստանում առաջին հաշվաղական մեքենաների ստեղծման աշխատանքներին, մշակել է և արտադրության մեջ ներդրել էլեկտրոնային սարքերի ստեղծման արդյունավետ տեխնոլոգիա, մասնագիտացված հիբրիդային ինտեգրալ միկրոսխեմաներ։ Զբաղվում է նոր սերնդի համակարգիչների՝ նյարդահամակարգիչների մշակման և նախագծման հարցերով։

### Պարգևներ
* Հայաստանի Անանիա Շիրակացու մեդալ՝ տնտեսության, ճարտարագիտության ու տեխնիկայի բնագավառներում ակնառու գործունեության, նշանակալի գյուտերի և հայտնագործությունների համար (2004)

## Երկեր
* Нейроны и нейронные сети. Энергия, 1971 - 230 с..
* Միկրոսխեմատեխնիկա։ Թվային ինտեգրալ սխեմաներ տիպային կասկադներ։ Ուսումնական ձեռնարկ, Երևան, ԵՊԻ, 1986։
* Միկրոսխեմատեխնիկա և նեյրոսխեմատեխնիկա։ Երևան, Ա. հ, 1999։
* Միկրոսխեմատեխնիկա։ Թվային իս-երով կառուցված տրամաբանական սարքեր։ Ուսումնական ձեռնարկ։ Երևան, ԵրՊ , 1987։
* Մտքերի հետքեր (Խոհական, խրատական, երգիծական և լիրիկական մտքեր, որոնց հետքերը արտահայտված են չափածո խոսքով)։ Երևան, ՀՊՃՀ, 2001։
* Ֆոտոընդունիչներ անցյալը, ներկան, ապագան։ Երևան, Հայաստան, 1986։
*Преобразователи уровней логических элементов, 1982, 64 с.

## Ծանոթագրություններ

Կատեգորիա:Անանիա Շիրակացու մեդալակիրներ
Կատեգորիա:ԵՊՀ շրջանավարտներ
Կատեգորիա:Հայ գիտնականներ
Կատեգորիա:Հայ պրոֆեսորներ
Կատեգորիա:Հայաստանի վաստակավոր գյուտարարներ
Կատեգորիա:Տեխնիկական գիտությունների դոկտորներ
The Day That Never Comes

**The Day That Never Comes**, Metallica խմբի սինգլ Death Magnetic իններորդ ստուդիական ալբոմից։ Սինգլի գլխավոր երգը թողարկվել է 2008 թվականի օգոստոսին ռադիոյով թվային ներբեռնման համար։

## Տեսահոլովակ
Երգի տեսահոլովակը նկարահանվել է Լոս Անջելեսի սահմաններից դուրս Կալիֆոռնիա նահանգում՝ անապատում, 2008 թվականի հուլիսի 31-ին՝ դանիացի ռեժիսոր Թոմաս Վինթերբերգի ղեկավարությամբ։ Տեսանյութը առաջին անգամ հայտնվել է 2008 թվականի սեպտեմբերի 1-ին խմբի պաշտոնական կայքում։

## Երգերի ցանկ

* No Remorse (Live) երգը ձայնագրվել է 2003 թվականին Օռլանդոյում։

## Ձայնագրման մասնակիցներ
* Ջեյմս Հեթֆիլդ՝ ռիթմ կիթառ, վոկալ
* Լարս Ուլրիխ՝ հարվածային գործիքներ
* Կիրկ Հեմմետ՝ սոլո կիթառ
* Ռոբերտ Թրուհիլոն՝ բաս կիթառ

## Դիրքը չարթերում

## Ծանոթագրություններ

## Արտաքին հղումներ
* The Day That Never Comes  Metallica.com-ում
* Metallica — The Day That Never Comes (Official Music Video)
* 
* Metallica — The Day That Never Comes Lyrics | MetroLyrics
Hardwired

**Hardwired**, Metallica խմբի առաջին սինգլը *[[Hardwired...to Self-Destruct|«Hardwired...to Self-Destruct»]]* տասներորդ ստուդիական ալբոմից։ Երգը թողարկվել է 2016 թվականի օգոստոսի 18-ին ռադիոյում, թվային ներբեռնման համար։ Երգն առաջին անգամ կատարվել է «U. S. Bank Stadiumruen» մարզադաշտում՝ 2016 թվականի օգոստոսի 20-ին։ 2017 թվականին Hardwired-ը առաջադրվել է Գրեմմի մրցանակի «Լավագույն ռոք երգ» անվանակարգում։

## Տեսահոլովակ
Երաժշտական տեսահոլովակը թողարկվել է 2016 թվականի օգոստոսի 18-ին։

## Երգերի ցանկ

## Ձայնագրման մասնակիցներ
*Ջեյմս Հեթֆիլդ՝ ռիթմ-կիթառ, վոկալ
*Լարս Ուլրիխ՝ հարվածային գործիքներ
*Կիրկ Հեմմետ՝ սոլո-կիթառ
*Ռոբերտ Թրուհիլոն՝ բաս կիթառ

## Դիրքը չարթերում

## Ծանոթագրություններ
Իրինա Բուրյաչոկ

**Իրինա Օլեգովնա Բուրյաչոկ** (, ), ուկրաինացի թենիսիստուհի, Կանանց թենիսի ասոցիացիայի (*[[WTA]]*) երկու մրցաշարի հաղթող։

## Կենսագրություն
Իրինա Օլեգովնա Բուրյաչոկ ծնվել է 1986 թվականի հուլիսի 5-ին Խերսոնում (Ուկրաինա)։ Իրինայի ամուսին իտալացի Էմիլիանո Ձանոն է, ով թենիսի մրցավար է։

2014 թվականին թենիսիստուհին հայտարարել է իր պրոֆեսիոնալ կարիերայի ավարտի մասին։

## Վարկանիշ տարվա վերջին

## Ծանոթագրություններ

## Արտաքին հղումներ
* Էջը ITF-ի կայքում 
* Էջը WTA-ի կայքում
----
* Էջը Ուկրաինայի թենիսի պորտալում 

Կատեգորիա:Ուկրաինացի թենիսիստներ
Շահեն Մկրտչյան (անասնաբույժ)

**Շահեն Հարությունի Մկրտչյան** (), հայ անասնաբույժ։ Գյուղատնտեսական գիտությունների դոկտոր (1981), պրոֆեսոր (1982)։ ՌԳԳԱ ակադեմիկոս (1988)։ ՌԽՖՍՀ վաստակավոր անասնաբույժ (1979)։

## Կենսագրություն
Շահեն Մկրտչյանը ծնվել է 1927 թվականի հոկտեմբերի 3-ին, Տաթև (այժմ՝ Սյունիքի մարզում) գյուղում։ 1951 թվականին ավարտել է Երևանի անասնաբուծական-անասնաբուժական ինստիտուտը (ԵԱԱԻ)։ 1951-1955 թվականներին սովորել է ասպիրանտուրայում։ 1955-1965 թվականներին աշխատել է Ռուսաստանի Լեռնային Ալթայի Ինքնավար Մարզում։ 1965-1973 թվականներին եղել է Ալթայի գյուղատնտեսական ԳՀԻ փոխտնօրեն։ 1973-1995 թվականներին եղել է Ալթայի անասնապահության ԳՀ և նախագծատեխնոլոգիական ինստիտուտների տնօրեն։

Աշխատանքները վերաբերում են գյուղատնտեսական կենդանիների բնական դիմադրողականության ձևավորման մեխանիզմի, իմունակենսաբանական հակազդունակության տվյալներն ընտրասերման մեջ կիրառելու, ոչխարների սաղմի փոխպատվաստման, փոխպատվաստվածների մթերատվության և դիմադրողականության վրա մայրական օրգանիզմի ազդեցության խնդիրներին։

### Պարգևներ
* ԽՍՀՄ նախարարների խորհրդի մրցանակ (1989):
* «Պատվո նշան» շքանշան (1966, 1971):

## Երկեր
* Инфекционные и инвазионные болезни сельскохозяйственных животных, Горно-Алтайск: Кн. изд-во, 1957, с. 79.
* Витаминное и минеральное кормление животных и меры борьбы с авитаминозами, Горно-Алтайск: Кн. изд-во, 1960, с.85.
* Совершенствование молочного скота в Алтайском крае, 1987. № 11. С. 31–33.

## Ծանոթագրություններ

Կատեգորիա:Գյուղատնտեսական գիտությունների դոկտորներ
Կատեգորիա:Հայ ակադեմիկոսներ
Կատեգորիա:Հայ անասնաբույժներ
Կատեգորիա:Հայ պրոֆեսորներ
Ալբերտ Բորզենկով

**Ալբերտ Վալենտինովիչ Բորզենկով** (, ), խորհրդային ռուս ֆուտբոլիստ (պաշտպան), մարզիչ։

## Կարիերա
### Ակումբային
Ֆուտբոլով զբաղվել սկսել է Կուրսկում (մարզիչ՝ Սերգեյ Վիկտորովիչ Վյալիխ)։ Առավել հայտնի է Վոլգոգրադի «Ռոտորում» իր ելույթներով, որի կազմում անցկացրած յոթ տարվա ընթացքում (1996-2000, 2001-2002 թվականներ) երկու անգամ դարձել է Ռուսաստանի առաջնության մրցանակակիր, մասնակցել Ինտերտոտոյի գավաթի և ՈւԵՖԱ-ի գավաթի խաղարկություններին։ Հանդես է եկել նաև Կուրսկի «Ավանգարդ», Բուդյոննովսկի «Դրուժբա», Ստավրոպոլի «Դինամո», Սարատովի «Սոկոլ», «Տոմ», «Սիբիր» ակումբներում։

Ռուսաստանի առաջնության բարձրագույն լիգայում ընդհանուր առմամբ անցկացրել է 242 խաղ՝ խփելով 7 գոլ (մեկ հանդիպման արդյունքը, որին մասնակցել է Բորզենկովը, չեղյալ է հայտարարվել)։

### Հավաքականում
Ռուսաստանի օլիմպիական հավաքականի կազմում 1994-1995 թվականներին մասնակցել է 6 խաղի։ Ռուսաստանի հավաքականի կազմում իր միակ հանդիպումն անցկացրել է 1998 թվականի մայիսի 30-ին՝ փոխարինման դուրս գալով Վրաստանի դեմ խաղում (1:1, 30 րոպե)։

## Ձեռքբերումներ
;Թիմային
* Ռուսաստանի առաջնության արծաթե մեդալակիր – 1997 (*«[[Ռոտոր ՖԱ|Ռոտոր]]»*)
* Ռուսաստանի առաջնության բրոնզե մեդալակիր – 1996  (*«Ռոտոր»)*
* Ռուսաստանի առաջին դիվիզիոնի առաջին տեղ – 2000 *(«Սոկոլ»)*
* Ռուսաստանի երկրորդ դիվիզիոնի կենտրոնական տարածաշրջանի հաղթող – 2009 *(Կուրսկի «[[Ավանգարդ ՖԱ|Ավանգարդ]]»)*

;Անձնական
* Ընդգրկվել է Ռուսաստանի առաջնության 33 լավագույն ֆուտբոլիստների ցանկում (1) – № 3 (1996)
* ՊՖԼ գավաթի խաղարկության լավագույն պաշտպան – 2009

## Ծանոթագրություններ

Կատեգորիա:Խորհրդային ֆուտբոլիստներ
Կատեգորիա:Ռուս ֆուտբոլային մարզիչներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Ռուսաստանի հավաքականի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Ալեքսանդր Ժիրով

**Ալեքսանդր Վյաչեսլավովիչ Ժիրով** (, ), ռուս ֆուտբոլիստ, գերմանական «Զանդհաուզեն» ակումբի պաշտպան։

## Կենսագրություն
### Ակումբային կարիերա
Բարնաուլի «Դինամո» ակումբի սան է։ Կարիերան սկսել է հարազատ ակումբում, որի կազմում երկուսուկես մրցաշրջանի ընթացքում հանդես է եկել Ռուսաստանի երկրորդ դիվիզիոնի «Արևելք» տարածաշրջանում։

2012/13 մրցաշրջանի կեսին պայմանագիր է կնքել ՖԱԼ առաջնության «Վոլգար» ակումբի հետ, սակայն արդեն կես տարի անց ակումբը դուրս է մնացել լիգայից։ 2013/14 մրցաշրջանում Աստրախանի ակումբի հետ միասին հաղթել է ՖԱԼ առաջնության «Հարավ» տարածաշրջանի մրցաշարում։ 2014/14 մրցաշրջանում անցկացրել է 32 խաղ ՖԱԼ առաջնությունում և խփել մեկ գոլ։

2015 թվականի հունիսի 19-ին տեղափոխվել է «Անժի» ակումբ՝ կնքելով պայմանագիր երեք տարի ժամկետով։ 2015 թվականի օգոստոսի 29-ին Ռուսաստանի առաջնության յոթերորդ տուրի՝ Մոսկվայի «Սպարտակ» ակումբի դեմ խաղում դարձել է գոլի հեղինակ։ 2015/16 մրցաշրջանում մասնակցել է Մախաչկալայի ակումբի բոլոր երեսուն խաղերին Ռուսաստանի Պրեմիեր լիգայում և լիգայում մնալու իրավունքի համար փլեյ-օֆֆի երկու խաղերին ընդդեմ «Վոլգարի»։ 2016 թվականի սեպտեմբերի 5-ին Ժիրովը խզել է «Անժի» ակումբի հետ պայմանագիրը երկկողմանի համաձայնությամբ։

2016 թվականի սեպտեմբերի 15-ին կնքել է պայմանագիր «Տոմ» ակումբի հետ մինչև 2016/17 մրցաշրջանի ավարտը։ Տոմսկի ակումբում իր նորամուտը կատարել է 2016 թվականի սեպտեմբերի 17-ին՝ Տուլայի «Արսենալ» ակումբի դեմ խաղում։ 2016 թվականի ավարտին հայտնի է դարձել, որ ֆուտբոլիստը խզել է պայմանագիրը Տոմսկի ակումբի հետ աշխատավարձի պարտքերի պատճառով և դարձել է ազատ գործակալ։

2017 թվականի հունվարին պայմանագիր է կնքել «Կրասնոդար» ակումբի հետ և անմիջապես վարձավճարային հիմունքներով տեղափոխվել «Անժի» ակումբ։ 2018 թվականի փետրվարի 13-ին տեղափոխվել է «Ենիսեյ» ակումբ։ 2018 թվականի հունիսի 12-ին տեղափոխվել է Գերմանիայի Երկրորդ Բունդեսլիգայի «Զանդհաուզեն» ակումբ՝ դառնալով առաջին ռուսը ակումբի պատմության մեջ։

### Հավաքականում
2015 թվականի մարտի 13-ին Ալեքսանդր Ժիրովը Ռուսաստանի հավաքականի գլխավոր մարզիչ Ֆաբիո Կապելոյի կողմից ընդգրկվել է ազգային թիմի ընդլայնված հայտացուցակում՝ մասնակցելու ընտրական խաղին ընդդեմ Չեռնոգորիայի և ընկերական հանդիպմանը Ղազախստանի հավաքականի հետ, բայց այդ թիմերի հետ հանդիպումներում խաղադաշտ դուրս չի եկել։

## Վիճակագրություն
### Ակումբային

## Ծանոթագրություններ

## Արտաքին հղումներ
* 
* 

Կատեգորիա:Անժիի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Վոլգարի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Ինեսա Կրավեց

**Ինեսա Կրավեց** (, ի ծնե՝*Շուլյակ*, ), Ուկրաինայի սպորտի վաստակավոր վարպետ, ուկրաինացի թեթևատլետ, որը հանդես է եկել եռացատկում և հեռացատկում։ Եռացատկի աշխարհի չեմպիոն տարածքում (1991, 1993) և բաց մարզադաշտում (1995), աշխարհի գավաթակիր (1994), Եվրոպայի չեմպիոն (տարածքում, 1992)։ Եվրոպայի և աշխարհի առաջնությունների բազմակի մրցանակակիր։

## Կենսագրություն
Ծնվել է մարզիչներ Նիկոլայ Իվանովիչի և Զինաիդա Շուլյակի ընտանիքում։ 1983-1988 թվականներին սովորել է Կիևի ֆիզիկական կուլտուրայի և սպորտի պետական համալսարանում։ 8-րդ դասարանում Ինան 1,78 մետր բարձրացատկ է վերցրել, ինչը համապատասխանել է սպորտի վարպետի թեկնածուի նորմատիվին.

1992 թվականի հունիսի 13-ին Ինեսա Կրավեցը Կիևում հեռացատկում հասել է 7,37 մետրի։

1992 թվականի Օլիմպիական խաղերի արծաթե մեդալակիր Է ԱՊՀ հավաքականի կազմում հեռացատկում (7,12 մ)։
1995 թվականի աշխարհի առաջնության եզրափակչում երրորդ փորձից համաշխարհային ռեկորդ սահմանեց եռացատկում՝ 15,50 մետր

1995 թվականի աշխարհի առաջնությունում երրորդ փորձի եզրափակչում համաշխարհային ռեկորդ սահմանեց եռացատկում՝ 15,50 մետր։ Այս ռեկորդը մինչ օրս մնում է անգերազանցելի։

1996 թվականի օլիմպիական չեմպիոն Ուկրաինայի հավաքականի կազմում (եռացատկում՝ 15,33 մ)։

Մարզական կարիերայի ընթացքում սահմանել է մի քանի համաշխարհային ռեկորդներ։

1993 թվականին 3 ամսով որակազրկվել է խթանիչների կիրառման համար, իսկ 2000 թվականին ստերոիդների կիրառման համար նրան 2 տարով հեռացրել են սպորտից։

Հանդես է եկել «Դինամո» մարզական ընկերության կազմում։

## Պետական մրցանակներ

* Ուկրաինայի նախագահի գերազանցության պատվավոր նշան (12.09.1995)
* Ուկրաինայի նախագահի գերազանցության նշան խաչ «Արիության համար» (07.08.1996)
* Օլգա  իշխանուհու III աստիճանի շքանշան (10.09.2008)
* Մատուցած ծառայությունների համար II աստիճանի շքանշան (4.03.2016)

## Ծանոթագրություններ

## Գրականություն

* *Капелюшний А. О.* Практичний посібник-довідник журналіста. — Львів, 2004. — С. 361.
## Արտաքին հղումներ
* Инеса Кравец на сайте ИААФ
* Выступления на Олимпийских играх 
* сайт Государственной пограничной службы Украины

Կատեգորիա:Ուկրաինացի մարզուհիներ
Կատեգորիա:ԽՍՀՄ սպորտի վաստակավոր վարպետներ
Կատեգորիա:Աշխարհի չեմպիոններ
Կատեգորիա:Եվրոպայի չեմպիոններ
Ալեքսեյ Դանիլենկո

**Ալեքսեյ Եվգենևիչ Դանիլենկո** (, ), ռուս ֆուտբոլիստ, պաշտպան, կիսապաշտպան։

## Կենսագրություն
Ստավրոպոլի օլիմպիական ռեզերվի ուսումնարանի և Մոսկվայի «Սպարտակի» օլիմպիական ռեզերվի մանկապատանեկան մարզադպրոցի սան է։ 2001-2003 թվականներին «Սպարտակի» երկրորդ կազմում անցկացրել է 37 խաղ և մասնակցել 65 խաղի (1 գոլ) երիտասարդական թիմում ԿՖԿ-ի առաջնությունում։ Այնուհետև խաղացել է երկրորդ դիվիզիոնի՝ Ստավրոպոլի «Դինամո» ակումբում (2004), Ռյազանի «Սպարտակ-ՄԺԿ» (2005-2006), «Ստավրոպոլ-2009» (2009) ակումբներում։ 2010 թվականին անցկացրել է 4 խաղ Ուզբեկստանի առաջնությունում Սամարղանդի «Դինամո» ակումբի կազմում։ Խաղացել է նաև սիրողական մակարդակում՝ հանդես գալով Ստավրոպոլի «Էլեկտրոավտոմատիկա» (2010), Կրասնոգվարդեյսկոեի «Սոյուզ ՍԿԱ» (2011), Զոլոտարյովկայի «Ժեմչուժինա» (2012) ակումբներում։

2001 թվականի Եվրոպայի պատանեկան առաջնությունում (մինչև 16 տարեկաններ) Ալեքսեյ Դանիլենկոն Անգլիայում մասնակցել է չորս հանդիպման։

## Ծանոթագրություններ

## Արտաքին հղումներ
* 

Կատեգորիա:Ռուս ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի պաշտպաններ
The Strange Case Of…

**The Strange Case Of…**, Halestorm խմբի երկրորդ ստուդիական ալբոմը, որը թողարկվել է 2012 թվականի ապրիլի 10-ին։ Ալբոմի վաճառքը 2013 թվականի հոկտեմբերին կազմել է 285 000 օրինակ։

## Երգերի ցանկ

## Ձայնագրման մասնակիցներ
* Լիզի Հեյլ՝ վոկալ, կիթառ, ստեղներ
* Արիջեյ Հեյլ՝ հարվածային գործիքներ, բեք վոկալ
* Ջո Հոտինգեր՝ բեք վոկալ, կիթառ
* Ջոշ Սմիթ՝ բաս, բեք վոկալ

## Դիրքը չարթերում

## Ծանոթագրություններ

Կատեգորիա:2012 ալբոմներ
Կատեգորիա:Halestorm խմբի ալբոմներ
Կատեգորիա:Ռոք ալբոմներ